
[bookmark: _Hlk147999264]Հոդված 1. 1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 124-րդ հոդվածում՝
1) լրացնել 1․1-ին և 1․2-րդ մասեր՝ հետևյալ բովանդակությամբ․
«1․1․ Տրանսպորտային միջոցների վարորդների կողմից «Մուտքն արգելվում է» կամ «Բեռնատար ավտոմոբիլների երթևեկությունն արգելվում է» կամ «Երթևեկության ուղղություն բեռնատար ավտոմոբիլների համար» ճանապարհային նշանի պահանջները չկատարելը՝
առաջացնում է տուգանքի նշանակում` սահմանված նվազագույն աշխատավարձի քսանապատիկի չափով, տուգանային միավորի կիրառում` 2 միավոր:
1․2․ Տրանսպորտային միջոցների վարորդների կողմից «Կանգառն արգելվում է» ճանապարհային նշանի կամ կանգառն արգելված տեղերը ցույց տվող ճանապարհային գծանշման պահանջները չկատարելը՝
առաջացնում է տուգանքի նշանակում` սահմանված նվազագույն աշխատավարձի քսանապատիկի չափով, տուգանային միավորի կիրառում` 1 միավոր:»․
[bookmark: _Hlk231296747]2) 10-րդ մասում «խախտելը» բառից հետո լրացնել «, բացառությամբ սույն հոդվածի 10.1-ին մասով նախատեսված դեպքերի» բառերը.
3) 10-րդ մասից հետո լրացնել 10.1-ին մաս՝ հետևյալ բովանդակությամբ.
[bookmark: _Hlk231296629]«10.1. Տրանսպորտային միջոցների վարորդների կողմից մինչև 12 տարեկան երեխաների փոխադրման կանոնները խախտելը`
առաջացնում է տուգանքի նշանակում` սահմանված նվազագույն աշխատավարձի քսանապատիկի չափով, տուգանային միավորի կիրառում` 1 միավոր։».
4) լրացնել 21․1-ին մաս՝ հետևյալ բովանդակությամբ․
«21․1․ Տրանսպորտային միջոցների վարորդների կողմից տրանսպորտային միջոցը երթևեկելի մասի երկրորդ կամ ավելի շարքում տեղակայելը՝
առաջացնում է տուգանքի նշանակում` սահմանված նվազագույն աշխատավարձի քսանապատիկի չափով, տուգանային միավորի կիրառում` 1 միավոր:»․
5) 23-րդ մասում «քսանապատիկի չափով, տուգանային միավորի կիրառում` 0.5 միավոր» բառերը փոխարինել «քսանիննապատիկի չափով, տուգանային միավորի կիրառում` 1 միավոր» բառերով.
6) 25-րդ մասում «հնգապատիկի չափով» բառերը փոխարինել «քսանապատիկի չափով, տուգանային միավորի կիրառում` 1 միավոր» բառերով.
7) 34-րդ մասում «1-ին,» բառից հետո լրացնել «1․2-րդ,» բառը, իսկ «21-րդ,» բառից հետո՝ «21․1-ին,» բառը․
8) 39-րդ մասում «21-րդ» բառը փոխարինել «1․2-րդ, 21-րդ, 21․1-ին» բառերով։

Հոդված 2. Օրենսգրքի 126-րդ հոդվածի՝
1) 3-րդ մասում «արյան» բառից առաջ լրացնել «թքի,» բառը.
[bookmark: _Hlk202370192]2) 9-րդ մասի առաջին և երկրորդ նախադասություններում «արյան կամ մեզի» բառերը փոխարինել «թքի, արյան կամ մեզի» բառերով.
3) 10-րդ մասի առաջին նախադասությունում «ալկոհոլի» բառից հետո լրացնել «կամ թքի մեջ թմրամիջոցի կամ հոգեմետ (հոգեներգործուն) նյութի» բառերը։

Հոդված 3. Օրենսգրքի 131․1-ին հոդվածի 4-րդ մասում «տեղափոխելը» բառից հետո լրացնել «, բացառությամբ «Ճանապարհային երթևեկության անվտանգության ապահովման մասին» օրենքի 24.4-րդ հոդվածով նախատեսված դեպքերի» բառերը։

Հոդված 4. Օրենսգրքի 224-րդ հոդվածի 1-ին մասում «169.30-րդ» բառից առաջ լրացնել «169.23-րդ,» բառը։

Հոդված 5. Օրենսգրքի 224.3-րդ հոդվածի 1-ին և 2-րդ մասերից հանել «169.23-րդ,» բառը։

Հոդված 6․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

